Ettepanek: NÕUKOGU OTSUS Euroopa Liidu seisukoha kohta Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppega moodustatud ühises põllumajanduskomitees seoses kõnealuse komitee otsuse nr 2/2003 muutmisega /* COM/2014/034 final */





SELETUSKIRI 1. ETTEPANEKU TAUST Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi „kokkulepe”) jõustus 1. juunil 2002. 2011. aastal võtsid osapooled vastu kokkuleppe 12. lisa, mis käsitleb põllumajandustoodete ja toiduainete päritolunimetuste ja geograafiliste tähiste kaitset. Kokkuleppe 12. lisa artikli 15 lõike 6 alusel abistab KPN/KGT töörühm taotluse korral ühist põllumajanduskomiteed (edaspidi „komitee”). Komitee otsusega nr 2/2003 loodi töörühmad ja kiideti heaks nende töörühmade pädevus. Pärast kokkuleppe 12. lisa vastu võtmist muudeti komitee otsust nr 2/2003, eelkõige seoses kokkuleppe aluse ja KPN/KGT töörühma pädevusega. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Ettepaneku eesmärk on komitee otsuse nr 2/2003 muutmine, eelkõige seoses kokkuleppe aluse ja KPN/KGT töörühma pädevusega. Komitee otsuse tekst võeti vastu koostöös Šveitsi ametiasutustega. Mõju hindamist ei toimunud. 3. ETTEPANEKU ÕIGUSLIK KÜLG Otsus põhineb Euroopa Liidu toimimise lepingul, eelkõige selle artikli 207 lõikel 4 koostoimes artikli 218 lõikega 9. 2014/0015 (NLE) Ettepanek: NÕUKOGU OTSUS Euroopa Liidu seisukoha kohta Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppega moodustatud ühises põllumajanduskomitees seoses kõnealuse komitee otsuse nr 2/2003 muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut, ning arvestades järgmist: (1) Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe[1] (edaspidi „kokkulepe”) jõustus 1. juunil 2002. (2) Kokkuleppe artikliga 6 moodustatakse ühine põllumajanduskomitee (edaspidi „komitee”), mis vastutab kokkuleppe haldamise eest ning tagab selle laitmatu toimimise. (3) Kooskõlas kokkuleppe artikli 6 lõigetega 4 ja 7 võttis komitee 21. oktoobril 2003 vastu oma töökorra[2] ja moodustas kokkuleppe lisade haldamiseks vajalikud töörühmad[3]. (4) Komitee otsusega nr 2/2003 moodustati mitu töörühma, sealhulgas KPN/KGT töörühm, ja kiideti heaks nende pädevus. Vastavalt selle otsuse lisale oli KPN/KGT töörühma peamine eesmärk uurida kaitstud päritolunimetuste ja kaitstud geograafiliste tähiste vastastikust kaitset. (5) 2011. aastal sõlmisid Euroopa Liit ja Šveitsi Konföderatsioon kokkuleppe päritolunimetuste ja geograafiliste tähiste kaitse kohta,[4] muutes kokkulepet ja lisades sellele 12. lisa, mis käsitleb põllumajandustoodete ja toiduainete päritolunimetuste ja geograafiliste tähiste kaitset. (6) Kahepoolne KPN/KGT töörühm kohtus, et uurida eelkõige komitee otsuse nr 2/2003 muutmist seoses KPN/KGT töörühma pädevusega ja võtta arvesse kokkuleppe muutmist. (7) Seepärast tuleks muuta komitee otsust nr 2/2003 seoses töörühmade loomisega ja nende töörühmade pädevuse heakskiitmisega, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht Euroopa Ühenduse ja Šveitsi Konföderatsiooni vahelise põllumajandustoodete kauplemise kokkuleppe artikli 6 alusel moodustatud ühises põllumajanduskomitees põhineb ühise põllumajanduskomitee otsuse eelnõul, mis on lisatud käesolevale otsusele. Väiksemaid muudatusi nimetatud otsuse eelnõus võivad liidu esindajad ühises põllumajanduskomitees teha ilma nõukogu täiendava otsuseta. Artikkel 2 Ühise põllumajanduskomitee otsus avaldatakse Euroopa Liidu Teatajas. Artikkel 3 Käesolev otsus jõustub selle Euroopa Liidu Teatajas avaldamise kuupäeval. Brüssel, Nõukogu nimel eesistuja [1] EÜT L 114, 30.4.2002, lk 132. [2] Nõukogus 21. juulil 2003 vastu võetud ühine seisukoht; komitee otsus nr 1/2003, 21. oktoober 2003, töökorra vastuvõtmise kohta (ELT L 303, 21.11.2003, lk 24). [3] Nõukogus 21. juulil 2003 vastu võetud ühine seisukoht; komitee otsus nr 2/2003, 21. oktoober 2003, töörühmade moodustamise ja nende rühmade pädevuse heakskiitmise kohta (ELT L 303, 21.11.2003, lk 27). [4] ELT L 297, 16.11.2011, lk 3. LISA EELNÕU ÜHISE PÕLLUMAJANDUSKOMITEE OTSUS nr 2/2014, ... (kuupäev), ühise põllumajanduskomitee otsuse nr 2/2003 muutmise kohta ÜHINE PÕLLUMAJANDUSKOMITEE, võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artikli 6 lõiget 7, ning arvestades järgmist: (1) Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi „kokkulepe”) jõustus 1. juunil 2002. (2) Kokkuleppe 12. lisa käsitleb põllumajandustoodete ja toiduainete päritolunimetuste ja geograafiliste tähiste kaitset. (3) Kokkuleppe 12. lisa artikli 15 lõike 6 kohaselt abistab KPN/KGT töörühm ühist põllumajanduskomiteed (edaspidi „komitee”) selle palvel. (4) Komitee otsusega nr 2/2003 loodi töörühmad ja kiideti heaks nende pädevus. (5) Pärast põllumajandustoodete ja toiduainete päritolunimetuste ja geograafiliste tähiste kaitset käsitleva kokkuleppe vastu võtmist 1. detsembril 2011, millega lisati kokkuleppele 12. lisa, muudeti komitee otsust nr 2/2003, eelkõige seoses kokkuleppe aluse ja KPN/KGT töörühma pädevusega. ON VASTU VÕTNUD KÄESOLEVA OTSUSE: Artikkel 1 Ühise põllumajanduskomitee 21. oktoobri 2003. aasta otsuse nr 2/2003 lisa, mis käsitleb töörühmade loomist ja nende pädevuse heakskiitmist seoses KPN/KGT töörühmaga, muudetakse järgnevalt: (1) Osa „KPN/KGT töörühm” asendatakse järgnevaga: „KPN/KGT töörühm Kokkuleppe alus (12. lisa) 12. lisa artikli 15 lõige 6 põllumajandustoodete ja toiduainete geograafiliste tähiste ja päritolunimetuste kaitse kohta. Töörühma pädevus vastavalt artiklile 15. 1. Uurida kõiki 12. lisaga seotud küsimusi ja lisa rakendamist. 2. Vaadata korrapäraselt läbi kokkuleppeosaliste õigusnormid, mis hõlmavad 12. lisaga seotud valdkondi. 3. Esitada komiteele eelkõige ettepanekuid 12. lisa liidete kohaldamise ja ajakohastamise kohta.” Artikkel 2 Käesolev otsus jõustub … 2013. (koht ja kuupäev). Ühise põllumajanduskomitee nimel ELi delegatsiooni juht || Šveitsi delegatsiooni president ja juht || Ühise põllumajanduskomitee sekretär Susana MARAZUELA-AZPIROZ || Jacques CHAVAZ || Ioannis VIRVILIS